25. ΝΟΜΟΘΕΤ. ΔΙΑΤΑΓΜΑ υπ’ αριθ. 21 της 3/5 Σεπτ. 1974 (ΦΕΚ Α΄240) Περί αποχωρήσεως επί θητεία υπαλλήλων του Δημοσίου ή μελών διοικήσεως αυτοτελών δημοσίων υπηρεσιών, ως και συμπληρώσεως του Ν.Δ. 3/1974 «περί ρυθμίσεως ζητημάτων αναφερομένων εις την διοίκησιν των νομικών προσώπων δημοσίου δικαίου κλπ.». Άρθρ.1.-1.Από της ενάρξεως της ισχύος του παρόντος δύναται, δια Π.Δ/τος εκδιδομένου προτάσει του οικείου Υπουργού και άνευ άλλης τινός διατυπώσεως να θεωρήται λήξασα η θητεία πολιτικών διοικητικών υπαλλήλων του Δημοσίου προσληφθέντων επί θητεία και επί βαθμώ 1ω ή ανωτέρω, ή τούτοις αντιστοίχω, προ της 23ης Ιουλ. 1974. 2.Κατά την αυτήν διαδικασίαν δύναται να θεωρήται λήξασα η θητεία μελών της διοικήσεως εν διοικητική αποκεντρώσει τελουσών αυτοτελών δημοσίων υπηρεσιών (Διοικητών, Γενικών Διευθυντών, αναπληρωτών αυτών, Προέδρων και μελών διοικητικών συμβουλίων κλπ.), διορισθέντων επί θητεία, προ της 23ης Ιουλ. 1974. 3.Ο διορισμός των εις αντικατάστασιν των ανωτέρω διοριζομένων επί θητεία ενεργείται κατά τας οικείας περί εκάστης κατηγορίας υπαλλήλων ή μελών διοικήσεως αυτοτελών υπηρεσιών διατάξεις και δια το χρονικόν διάστημα όπερ ορίζεται ελευθέρως δια της περί διορισμού πράξεως και ουχί μείζον του έτους. Άρθρ.2.-1.Από της ενάρξεως της ισχύος του παρόντος θεωρείται αυτοδικαίως και άνευ διατυπώσεώς τινος λήξασα η θητεία των μελών του Διοικητικού Συμβουλίου, του Διοικητού και Υποδιοικητού της Υπηρεσίας Πολιτικής Αεροπορίας του Υπουργείου Μεταφορών και Επικοινωνιών. 2.Οι ανωτέρω εξακολουθούν να ασκούν τας αρμοδιότητας αυτών μέχρι του διορισμού των νέων μελών του Διοικητικού Συμβουλίου, Διοικητού και Υποδιοικητού κατά τας διατάξεις του άρθρ. 12 του Ν.Δ. 714/1970 «περί ιδρύσεως Διευθύνσεως Εναερίων Μεταφορών παρά τω Υπουργείω Συγκοινωνιών και οργανώσεως της Υπηρεσίας Πολιτικής Αεροπορίας» (τόμ. 38Α σελ. 526,09). Άρθρ.3.-Οι κατά τα προηγούμενα άρθρα αποχωρούντες της υπηρεσίας λόγω λήξεως της θητείας των ουδεμιάς δικαιούνται αποζημιώσεως εκ της αιτίας ταύτης. Άρθρ.4.-1.Τα εν άρθρ. 1 παρ. 1 του Ν.Δ. 3/1974 «περί ρυθμίσεως ζητημάτων αναφερομένων εις την διοίκησιν των νομικών προσώπων δημοσίου δικαίου κλπ. «αναφερόμενα νομικά πρόσωπα ιδιωτικού δικαίου τα απολαύοντα ειδικών προνομίων εκ μέρους του κράτους, ως και τα εξαρτώμενα, ελεγχόμενα ή επιχορηγούμενα εκ του Δημοσίου, ή των εν τη αυτή ως άνω διατάξει αναφερομένων    νομικών    προσώπων   δημοσίου  Περιορισμός Συνθέσεων Υπηρεσιών 2.Η.δ.25 δικαίου, δημοσίων επιχειρήσεων, οργανισμών ως και Τραπεζών, καθορίζονται δι’ έκαστον Υπουργείον, προς εφαρμογήν των διατάξεων του Ν.Δ. 3/1974, δι’ αποφάσεως  του οικείου Υπουργού δημοσιευομένης δια της Εφημερίδος της Κυβερνήσεως. Ωρίσθησαν ως υπαγόμενα εις την διάταξιν του άρθρ. 4 παρ. 1 Ν.Δ. 21/1974 και τα κάτωθι νομικά πρόσωπα: α)Α.Ε. Εθνοκτηματική και Εθνική-Κτηματική (απόφ. Υπ. Εμπορίου Ε.Π. 204 της 17/18 Σεπτ. 1974, ΦΕΚ Β΄902). β)Δ.Ε.Η., Ε.Τ.Β.Α., Ελλ. Οργ. Τυποποιήσεως, Ε.Ο. Ελλ. Χειροτεχνίας, Κέντρον Βιοτεχνικής Αναπτύξεως, ΕΘ. Ι. Γεωλογ. και Μεταλ. Ερευνών, ΛΠΙΤΟΛ, Ελλ. Μάρμαρα, Γεν. Ετ. Μελετών, Ερευνών και Εκμεταλλεύσεων, Ελλ. Κλωστοϋφαντουργία, Α.Ε. Γεν. Βιομηχ. Επιχειρήσεων, Γενική Κινηματογρ. Επιχειρήσεων, Ελ. Εξαγωγαί, Τουριστ. και Ξενοδοχ. Εκμεταλλεύσεις, Ω. Βιομηχ. Επενδύσεων, Διεθνής Εξαγωγ. Πλεκτοβιομηχανία, Ελλ. Αμίαντος, Ήφαιστος, Ελλ. Ετ. Κατασκ. Αυτοκινήτων, Γεν. Βιομηχ. Κρέατος, Ελλ. Ετ. Επενδύσεων Χαρτοφυλακίου, Βιομηχ. Αζωτούχων Λιπασμάτων (απόφ. Υπ. Βιομηχανίας 38.339 της 20/20 Σεπτ. 1974 (ΦΕΚ Β΄910). γ)Γεν. Τράπεζα, Οικοδ. Συνετ. Μονίμων Αξ/κών Ελλ. Στρατού (απόφ. Υπ. Εθν. Αμύνης Φ. 870/132/693285 της 4/8 Οκτ. 1974, ΦΕΚ Β΄1008). δ)Ετ. Αναπτύξεως Αλιείας (ΕΤΑΝΑΛ) (Απόφ. Υπ. Γεωργίας 315933/2030 της 8/8 Οκτ. 1974, ΦΕΚ Β΄1016, ανακληθείσα ως προς τας λοιπάς εν αυτή εταιρίας δια της υπ’ αριθ. 324811/6604 της 30 Οκτ./5 Νοεμ. 1974 ΦΕΚ Β΄1116 ομοίας). ε)Ελληνική Βιομηχανία Σακχάρεως Α.Ε. (απόφ. ΥΠ. Γεωργίας, 309688/6072 της 27 Σεπτ./4 Οκτ. 1974, ΦΕΚ Β΄976). ς)Συμβούλιον Ασφαλίσεως Προσωπικού Δ.Ε.Η. (απόφ. Υπ. Βιομηχανίας 43741/2762 της 23 Οκτ./1 Νοεμ. 1974, ΦΕΚ Β΄1109). ζ)Ελληνική Τράπεζα Βιομηχανικής Αναπτύξεως Α.Ε. (αποφ. Υπ. Εμπορίου 77606 της 23 Δεκ. 1974/16 Ιαν. 1975 (ΦΕΚ Β΄22). η)Αι Αλιευτικαί Συνεταιριστικαί Οργανώσεις. (Αποφ. 203687/179 της 15/27 Ιαν. 1975, ΦΕΚ Β΄73). 2.Η λήξις της θητείας ως και οιασδήποτε συμβάσεως των εν άρθρ. 1 του Ν.Δ. 3/1974 αναφερομένων μελών διοικήσεως ως προς τα εν τη προηγουμένη παραγράφω νομικά πρόσωπα ιδιωτικού δικαίου επέρχεται αυτοδικαίως από της δημοσιεύσεως της ως άνω Υπουργικής αποφάσεως. 3.Οι κατά το πρώτον εδάφιον της παρ. 3 του άρθρ. 1  του  Ν.Δ. 3/1974   διορισμοί   εις  δημοσίας (Αντί της σελ. 452,11) Σελ. 452,11(α) επιχειρήσεις και οργανισμούς ενεργούνται επί θητεία οριζομένη ελευθέρως δια της περί διορισμού πράξεως και δια χρονικόν διάστημα ουχί μείζον του έτους. Άρθρ.5.-«1.Συμβάσεις υπαλληλικού ή εργατοτεχνικού προσωπικού του Δημοσίου ή νομικών προσώπων δημοσίου δικαίου επί σχέσει εργασίας δημοσίου ή ιδιωτικού δικαίου, συναφθείσαι μετά την 21ην Απρ. 1967 επί ωρισμένω χρόνω μετατρέπονται αυτοδικαίως από της ενάρξεως της ισχύος του παρόντος εις συμβάσεις αορίστου χρόνου, επιτρεπομένης εφεξής της καταγγελίας τούτων κατά τας οικείας περί καταγγελίας συμβάσεων εργασίας αορίστου χρόνου διατάξεις, ανεξαρτήτως αντιθέτου ρήτρας των συμβάσεων τούτων ή των εσωτερικών κανονισμών των οικείων υπηρεσιών. 2.Εις τους εκ των εν τη προηγουμένη παραγράφω αναφερομένων απολυομένους χορηγείται η υπό των παρ. 4 ή 5, κατά περίπτωσιν, του άρθρ. 12 του Ν.Δ. 169/1969 «περί τακτοποιήσεως εκτάκτων υπαλλήλων των δημοσίων υπηρεσιών κατά Ν.Π.Δ.Δ. «προβλεπομένη αποζημίωσις». Το άρθρ. 5 αντικατεστάθη ως άνω δια του άρθρ. 1 Ν.Δ. 226/1974 (κατωτ. αριθ. 27). Άρθρ.6.-Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως.